2010 januárjában az U17-es válogatott keretébe hívták be először a portugál Algarve Tornára. Betegsége miatt lemaradt a 2010-es Európa-bajnokságról, távollétében Anglia megnyerte a tornát. Később az U19-esek közé is bekerült, ahol 2010. október 8-án Albánia ellen kétszer is eredményes volt a 6–1-es győztes kimenetelű meccsen. Nagy szerepet játszott abban, hogy a 19 éven aluliak 2012-ben az Európa-bajnokságon az elődöntőig meneteltek Észtországban. Az utolsó csoportmérkőzésen Franciaország ellen ő szerezte a győztes gólt, így jutott be az angol gárda az elődőntő küzdelmeibe. Összesen 14 alkalommal szerepelt az U19-es válogatottban és hatszor volt eredményes.